**Saksbehandling av klager på karakterfastsetting**

Etter Universitets- og høyskoleloven skal besvarelsen gis ny uavhengig sensurering. Det skal benyttes minst to nye sensorer, der minst én skal være ekstern. Sensuren fra de nye sensorene er endelig.

**Blind sensur**

Den nye sensuren skal gjennomføres som blind sensur. Det vil si at sensorene ikke skal få vite opprinnelig karakter, sensors begrunnelse for denne eller studentens begrunnelse for klagen.

**Frister**

Klagen skal behandles uten ugrunnet opphold og normalt innen en måned. Dersom den ikke kan behandles innen en måned, skal det sendes ut et foreløpig svar der det gjøres rede for årsaken til dette, og når man regner med at klagesensuren vil foreligge.

Klagesensurfristen begynner å løpe fire uker etter at opprinnelig sensur ble kunngjort (én uke begrunnelse og tre uker klagefrist).

Utfyllende retningslinjer for behandling av sensurklager: <https://wikihost.uib.no/matnat/images/0/0a/Retningslinjer_for_behandling_av_sensurklager.pdf>

Sensurskjema for klagesensur tas ut fra rapport 566.001 i FS (jf. rutinebeskrivelse <https://wikihost.uib.no/matnat/images/e/e8/Nye_rutiner_for_sensurskjema_ved_klage_-_NY.pdf> )

Fakultetet ber om at klagen blir behandlet så raskt som mulig og at vedtaket sendes fakultetsadministrasjonen.